**Obchodná verejná súťaž**

Vyhlasovateľ mesto Žiar nad Hronom, Ul. Š. Moysesa 46, 965 19 Žiar nad Hronom, IČO: 00 321 125 v súlade s ustanovením §9 ods. 2 písm. b) v spojení s § 9a ods. 1 písm. a) zákona č. 138/1991 Zb. o majetku obcí v znení neskorších predpisov

*v y h l a s u j e*

obchodnú verejnú súťaž (ďalej len „súťaž“) smerujúcu k uzavretiu kúpnej zmluvy podľa § 588 a nasl. zákona č. 40/1964 Zb. Občiansky zákonník v znení neskorších predpisov (ďalej len ako „Občiansky zákonník“), § 261 ods. 9 zákona č. 513/1991 Obchodný zákonník v znení neskorších predpisov (ďalej ako „Obchodný zákonník“)

ktorej predmetom sú nehnuteľnosti v katastrálnom území Žiar nad Hronom a to:

**nehnuteľnosti** v k.ú. Žiar nad Hronom, obec Žiar nad Hronom, zapísané na LV 1136 vo výlučnom vlastníctve Mesta Žiar nad Hronom, a to:

1. dvojizbový byt č. 33 - s. B, nachádzajúci sa na 8. poschodí obytného domu, súpisné číslo 1372, číslo vchodu 33, na ul. J. Kráľa v Žiari nad Hronom,
2. spoluvlastnícky podiel na spoločných častiach a spoločných zariadeniach obytného domu, súpisné číslo 1372, postaveného na CKN parcele č. 1149/67, o veľkosti 8366/683947-tin,
3. spoluvlastnícky podiel k pozemku CKN parcela č. 1149/67 – zastavané plochy a nádvoria o výmere 1299 m², na ktorom je obytný dom súpisné číslo 1372 postavený, o veľkosti   
   8366/683947-tin.

**Opis predmetu predaja:**

Byt pozostáva z dvoch izieb a príslušenstva, ktorým je kuchyňa, vstupná hala, chodba, šatník, kúpeľňa, WC, komora a pivnica č. 33 (pivnica sa nachádza v suteréne bytového domu), spolu o celkovej rozlohe 83,66 m².

**Kontaktná osoba vyhlasovateľa:**

Meno: Ing. Miroslava Paulíková

Tel. číslo: 045/678 71 32

E-mail: [miroslava.paulikova@ziar.sk](mailto:miroslava.paulikova@ziar.sk)

Súťažné návrhy je potrebné podať **cez elektronickú schránku** alebo **listinnej podobe** (ak navrhovateľ nemá aktivovanú elektronickú schránku) a to v zalepenej nepriehľadnej obálke s viditeľným označením: **,,Obchodná verejná súťaž – „ *Byt č. 33 “* – neotvárať** je potrebné doručiť na adresu:

**Mesto Žiar nad Hronom, Š. Moysesa 46, 965 01 Žiar nad Hronom**.

Pri osobnom doručení navrhovatelia odovzdajú ponuku v podateľni mestského úradu, a to v pracovných dňoch od 8:00 hod do 15:00 hod., najneskôr dňa **06.11.2025 do 12,00 hod. (vrátane)**. V tejto lehote musia byť ponuky doručené aj poštovým doručovateľom. Poverený pracovník mesta vyznačí na obálke: ,,PRIJATÉ: dátum a čas spolu so svojím podpisom“.

Lehota na predkladanie ponúk: **od 26.09.2025 do 06.11.2025 do 12,00 hod. (vrátane)**.V tejto lehote musia byť ponuky doručené aj poštovým doručovateľom.

Podmienky obchodnej verejnej súťaže sú zverejnené na webovej stránke mesta [www.ziar.sk](http://www.ziar.sk), a tiež sú k dispozícii na Mestskom úrade v Žiari nad Hronom (odd. správy majetku mesta, kancelária č. 6 na 1. poschodí MsÚ).